Man skiet glo kennis voor hy selfmoord pleegArgieffoto: enca.com Lt. Sergio Kock, woordvoerder van die polisie, het gesê die voorval het by ŉ sakeonderneming in Thompsonstraat gebeur. “Die twee mans het glo rusie gemaak waarna die een ŉ vuurwapen uitgehaal en glo die ander man doodgeskiet het,” het Kock gesê. “Hy is daarna alleen in ŉ kantoor in waar hy die deur toegemaak het. Mense buite die kantoor het gehoor hoe ŉ skoot afgaan. Sy liggaam is in die kantoor gevind met die vuurwapen langs hom.” Volgens Kock was die twee mans bekend aan mekaar. Hy kon egter nie bevestig of hulle kollegas of vriende was nie. “Ons kan in dié stadium nog nie die oorledenes se name bekendmaak nie, omdat hulle families eers vanoggend [Vrydag] die liggame sal gaan uitken,” het hy gesê. ŉ Geregtelike doodsondersoek en ŉ saak van moord is geopen.